CELEX: 32016R1356
Language: da
Date: 2016-08-09 00:00:00
Title: Kommissionens gennemførelsesforordning (EU) 2016/1356 af 9. august 2016 om ændring af gennemførelsesforordning (EU) nr. 1105/2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan, som ændret ved gennemførelsesforordning (EU) nr. 907/2011

10.8.2016   
            
            
               DA
            
            
               Den Europæiske Unions Tidende
            
            
               L 215/20
            
         KOMMISSIONENS GENNEMFØRELSESFORORDNING (EU) 2016/1356
   af 9. august 2016
   om ændring af gennemførelsesforordning (EU) nr. 1105/2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan, som ændret ved gennemførelsesforordning (EU) nr. 907/2011
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«),
   under henvisning til Rådets gennemførelsesforordning (EU) nr. 1105/2010 af 29. november 2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan (2), særlig artikel 4, og
   ud fra følgende betragtninger:
   A.   GÆLDENDE FORANSTALTNINGER
   
   
               (1)
            
            
               Ved gennemførelsesforordning (EU) nr. 1105/2010 indførte Rådet en endelig antidumpingtold på importen af garn med høj styrke af polyestere (undtagen sytråd), ikke i detailsalgsoplægninger, herunder monofilamenter af finhed under 67 decitex, med oprindelse i Folkerepublikken Kina (»Kina«), der i øjeblikket tariferes under KN-kode 5402 20 00 (»den pågældende vare«).
            
         
               (2)
            
            
               I betragtning af det store antal samarbejdsvillige eksporterende producenter i den undersøgelse, der lå til grund for indførelsen af antidumpingtolden (»den oprindelige undersøgelse«) i Kina, blev der udtaget en stikprøve af kinesiske eksporterende producenter, og der blev fastsat individuelle toldsatser på mellem 0 % og 5,5 % for de virksomheder, som indgik i stikprøven, mens andre samarbejdsvillige virksomheder, som ikke indgik i stikprøven, blev pålagt en told på 5,3 %. Listen over disse virksomheder er opført i bilaget til gennemførelsesforordning (EU) nr. 1105/2010. Dette bilag blev ændret ved Rådets gennemførelsesforordning (EU) nr. 907/2011 (3). To samarbejdsvillige virksomheder, der ikke indgik i stikprøven, blev indrømmet individuel behandling i henhold til grundforordningens artikel 17, stk. 3. De blev tildelt toldsatser på 0 % og 9,8 %. En toldsats på 9,8 % for Kina blev indført for alle andre virksomheder.
            
         
               (3)
            
            
               Artikel 4 i gennemførelsesforordning (EU) nr. 1105/2010 giver mulighed for, at nye kinesiske eksporterende producenter, der kan fremlægge tilstrækkelige beviser for Kommissionen for, at de opfylder kriterierne i samme artikel, kan indrømmes den toldsats, som gælder for de samarbejdsvillige virksomheder, der ikke indgik i stikprøven, dvs. 5,3 %. Disse kriterier er:
               
                           —
                        
                        
                           Virksomheden har ikke eksporteret den pågældende vare til Unionen i den oprindelige undersøgelsesperiode (1. juli 2008 til 30. juni 2009).
                        
                     
                           —
                        
                        
                           Den er ikke forretningsmæssigt forbundet med nogen af de eksportører eller producenter i Kina, som er genstand for de ved gennemførelsesforordning (EU) nr. 1105/2010 indførte foranstaltninger.
                        
                     
                           —
                        
                        
                           Den har faktisk eksporteret den pågældende vare til Unionen efter den oprindelige undersøgelsesperiode, hvorpå foranstaltningerne er baseret, eller den har indgået en uigenkaldelig kontraktmæssig forpligtelse til at eksportere en væsentlig mængde til Unionen,
                        
                     
         B.   ANMODNING OM BEHANDLING SOM NY EKSPORTERENDE PRODUCENT
   
   
               (4)
            
            
               Den kinesiske virksomhed Zhejiang Kingsway High-Tech Fiber Co. Ltd. (»ansøgeren« eller »Amar«) har anmodet om at blive indrømmet den toldsats, der gælder for de samarbejdsvillige virksomheder, der ikke indgik i stikprøven (»behandling som ny eksporterende producent«).
            
         
               (5)
            
            
               Der er blevet foretaget en undersøgelse med henblik på at fastslå, om ansøgeren opfylder kriterierne for at blive indrømmet behandling som ny eksporterende producent, jf. artikel 4 i gennemførelsesforordning (EU) nr. 1105/2010.
            
         
               (6)
            
            
               Der er blevet sendt et spørgeskema til ansøgeren for at bede virksomheden fremlægge beviser for, at den opfylder alle kriterierne i artikel 4 i gennemførelsesforordning (EU) nr. 1105/2010.
            
         
               (7)
            
            
               Kommissionen har indhentet og efterprøvet alle de oplysninger, som den anså for nødvendige med henblik på at fastslå, om ansøgeren opfylder de tre kriterier for at blive indrømmet behandling som ny eksporterende producent. Der blev aflagt et kontrolbesøg hos ansøgeren i Haining, Kina.
            
         
               (8)
            
            
               Ansøgeren har fremlagt tilstrækkelige beviser for, at den opfylder de tre kriterier, der er nævnt i artikel 4 i gennemførelsesforordning (EU) nr. 1105/2010. Ansøgeren fremlagde bevis for, at:
               
                           i)
                        
                        
                           virksomheden blev grundlagt i 2013, og at produktionen af den pågældende vare begyndte i slutningen af 2014, dvs. efter undersøgelsesperioden
                        
                     
                           ii)
                        
                        
                           den ikke er forretningsmæssigt forbundet med en eksportør eller producent i Kina, som er omfattet af de antidumpingforanstaltninger, der blev indført ved gennemførelsesforordning (EU) nr. 1105/2010, og at
                        
                     
                           iii)
                        
                        
                           den påbegyndte eksport af den pågældende vare til Unionen fra februar 2015 og frem.
                        
                     
         
               (9)
            
            
               Virksomheden bør derfor indrømmes den toldsats, der gælder for de samarbejdsvillige virksomheder, som ikke indgik i stikprøven, dvs. 5,3 %, jf. artikel 4 i gennemførelsesforordning (EU) nr. 1105/2010, og bør opføres på listen over samarbejdsvillige eksporterende producenter i Indien, der ikke indgik i stikprøven.
            
         
               (10)
            
            
               Kommissionen underrettede ansøgeren og EU-erhvervsgrenen om ovennævnte konklusioner og gav dem mulighed for at fremsætte bemærkninger. Der blev ikke modtaget nogen bemærkninger.
            
         
               (11)
            
            
               Denne forordning er i overensstemmelse med udtalelsen fra det udvalg, der er nedsat i henhold til grundforordningens artikel 15, stk. 1 —
            
         VEDTAGET DENNE FORORDNING:
   Artikel 1
   Det bilag, der er omhandlet i artikel 1 i gennemførelsesforordning (EU) nr. 907/2011, om ændring af gennemførelsesforordning (EU) nr. 1105/2010, affattes således:
   
      
         »BILAG
         
            KINESISKE SAMARBEJDSVILLIGE EKSPORTERENDE PRODUCENTER, DER IKKE INDGIK I STIKPRØVEN
         
         
            Taric-tillægskode A977
         
         
                     Virksomhedens navn
                  
                  
                     By
                  
               
                     Heilongjiang Longdi Co. Ltd
                  
                  
                     Harbin
                  
               
                     Jiangsu Hengli Chemical Fibre Co. Ltd
                  
                  
                     Wujiang
                  
               
                     Hyosung Chemical Fiber (Jiaxing) Co. Ltd
                  
                  
                     Jiaxing
                  
               
                     Shanghai Wenlong Chemical Fiber Co., Ltd.
                  
                  
                     Shanghai
                  
               
                     Shaoxing Haifu Chemistry Fibre Co., Ltd.
                  
                  
                     Shaoxing
                  
               
                     Sinopec Shanghai Petrochemical Company
                  
                  
                     Shanghai
                  
               
                     Wuxi Taiji Industry Co., Ltd.
                  
                  
                     Wuxi
                  
               
                     Zhejiang Kingsway High-Tech Fiber Co. Ltd.
                  
                  
                     Haining by«
                  
               
   
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. august 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 315 af 1.12.2010, s. 1.
   
      (3)  Rådets gennemførelsesforordning (EU) nr. 907/2011 af 6. september 2011 om ændring af gennemførelsesforordning (EU) nr. 1105/2010 om indførelse af en endelig antidumpingtold og om endelig opkrævning af den midlertidige antidumpingtold på importen af garn med høj styrke af polyestere med oprindelse i Folkerepublikken Kina og om afslutning af proceduren vedrørende import af garn med høj styrke af polyestere med oprindelse i Republikken Korea og Taiwan (EUT L 232 af 9.9.2011, s. 29).